《飞鸿亭盆池千叶莲开孤艳可玩赏以小句》
明代·黄衷

贪看蒸霞艳，堪餐滴露芳。低飞防燕蹴，旅至恼蜂狂。

剪缬千披蕊，凝脂独缀房。并头人共惜，谁道野鸳鸯。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。